**ΠΟΡΤΑ ΜΑΓΙΚΗ ΠΟΡΤΑ ΜΑΛΑΜΑΤΕΝΙΑ**

**(ΟΙ ΠΛΑΝΗΤΕΣ ΜΕ ΤΙΣ ΕΠΟΧΕΣ)**

Συνεργάστηκαν οι μαθητές της Γ1 τάξης, του 29ου Δημοτικού Σχολείου Θεσσαλονίκης:

**Γιώργος Ζιώγας, Μιχαήλ Δεληγιάννης, Βαγγέλης Καλαϊτζίδης, Γιώργος Αγγελής, Γιάννης Γκρεκ, Βασίλης Κολτσίδης**

**Χειμώνας**

**Φθινόπωρο**

Καλοκαίρι

**Άνοιξη**

**29ο Δημοτικό Σχολείο Θεσσαλονίκης**

(Αναξιμάνδρου και Ωκεανιδών 77) 54250 – ΧΑΡΙΛΑΟΥ – ΘΕΣΣΑΛΟΝΙΚΗ

(Τηλ. 2130 – 316346, Φαξ: 2310 – 315460)

Διεύθυνση ηλεκτρονικού ταχυδρομείου: [mail@29dim-thess.thess.sch.gr](mailto:mail@29dim-thess.thess.sch.gr)

Μια φορά κι έναν καιρό ήταν μια βασίλισσα που είχε χάσει μια κορόνα της. Την έχασε το καλοκαίρι. Έκανε μήνες να τη βρει, μα είπε να ψάξει στους πλανήτες. Έκανε πολύ καιρό να πάει στο σύμπαν, έτσι αποφάσισε να πάει στο Φθινόπωρο. Υπήρχαν ξερά δέντρα και φύλλα στο χώμα. Μετά από λίγα μέτρα άνοιξε μια άλλη πόρτα, αλλά όταν μπήκε μέσα δεν υπήρχε τίποτα.

Η βασίλισσα πήγε στον επόμενο πλανήτη, στο «Χειμώνα» και είπε για να ανοίξει η πόρτα:

**«Πόρτα κρυφή, πόρτα μαλαματένια,**

**άνοιξε μικρή, άνοιξε για μένα»**

****

Η πόρτα άνοιξε. Μέσα υπήρχαν χιόνια και χιονάνθρωποι. Αναγκάστηκε να ψάξει κάτω από το παγωμένο χιόνι, μα δεν βρήκε τίποτα. Όμως δεν τα παράτησε και συνέχισε να ψάχνει ανάμεσα στους σταλακτίτες, μα δεν βρήκε πάλι τίποτα. Πήρε μια βαθιά ανάσα. «Κουράστηκα πια, θα πάω στον επόμενο πλανήτη».

Ύστερα πήγε στον πλανήτη «Άνοιξη». Εκεί υπήρχαν πολύχρωμα δέντρα και φανταχτερά χρώματα. Έσκαψε για να βρει την πόρτα. Όταν άνοιξε την πόρτα, έψαξε πολλή ώρα, μα δεν βρήκε τίποτα παρά μόνο πολλά λουλούδια και πολλούς τσουχτερούς κάκτους.



Ανάμεσα σ’ αυτούς υπήρχε ένα γυαλιστερό φως, κάτι που γυάλιζε τράβηξε την προσοχή της. Έτρεξε γρήγορα να το δει και τελικά ήταν ένα κουνέλι. Το κουνέλι της έδωσε μια συμβουλή: να πάει στον πλανήτη «Καλοκαίρι», να βρει μια βιβλιοθήκη δίπλα σε έναν βράχο. Με το βιβλίο με τις οκτώ λέξεις και τρία αστέρια, αυτά θα τη βοηθούσαν να βρει τον πλανήτη με την κορόνα.

Έφτασε και είπε τα γνωστά λόγια, για να μπει μέσα:

**«Πόρτα κρυφή, πόρτα μαλαματένια,**

**άνοιξε κλειστή, άνοιξε για μένα»**

Όμως η πόρτα δεν άνοιξε και αναγκάστηκε να πάει από τους σωλήνες, γιατί απ’ ό,τι ήξερε, είχε και μια άλλη πόρτα. Ήταν όμως ένας λαβύρινθος με πολύ νερό. Μπήκε μέσα και κολύμπησε πολλή ώρα. Μετά από τρεις ώρες είδε ένα φως να λάμπει γρήγορα και έφτασε στην έξοδο. Βρεγμένη, πήγε να ανοίξει την πόρτα, ελπίζοντας πως θα ανοίξει. Τελικά άνοιξε. Ανακουφισμένη, άρχισε να ψάχνει. Είχε πολλή ζέστη, γι’ αυτό στέγνωσε αμέσως. Έψαξε δίπλα στο βράχο και βρήκε τη βιβλιοθήκη. Έκανε πολλή ώρα, για να βρει το βιβλίο με τις μαγικές λέξεις. Όταν τελικά το βρήκε, το άνοιξε και βρήκε μέσα στις σελίδες του έναν χάρτη που την οδηγούσε σε έναν κήπο.

Όταν έφτασε στον κήπο δεν πίστευε στα μάτια της. Υπήρχαν πολλές κορώνες. Μια ταμπέλα έγραφε: «Πρέπει να βρεις τη δική σου κορώνα, αν δεν την βρεις θα πεταχτούν κεραυνοί».



Μπήκε μέσα σε ένα κτίριο με πολλούς διαδρόμους που έμοιαζε με λαβύρινθο. Άρχισε το ψάξιμο και μετά από πολλή ώρα κουράστηκε, όμως δεν τα παράτησε μόνο και μόνο επειδή κουράστηκε. Ύστερα από λίγο ήρθε ένα πουλάκι και της είπε:

* Η κορώνα σου είναι πιο πέρα.

Όταν έφτασε στο σημείο που της είπε το πουλάκι, πιο πέρα, βρήκε την κορώνα της και χάρηκε πολύ. Αποφάσισε να κάνει τραπέζι με όλους τους συγγενείς της. Έτσι γύρισε πίσω στο παλάτι και είπε στους υπηρέτες της να αρχίσουν τις ετοιμασίες. Εκείνη άρχισε να τοποθετεί κεριά στο τραπέζι και να ξεσκονίζει τις καρέκλες. Μετά από λίγη ώρα το δείπνο ήταν έτοιμο. Τότε άρχισε να φτιάχνει προσκλήσεις, για να προσκαλέσει όλους τους φίλους και τις φίλες της. Όταν πέρασαν δύο ώρες, όλοι ήταν εκεί. Άρχισαν να τρώνε και να συζητούν. Μετά από λίγη ώρα κάθισαν να δουν μια ωραία ταινία. Κράτησε πολύ και έφυγαν ευχαριστημένοι.

Και ζήσαν αυτοί καλά κι εμείς καλύτερα!